სანგონ ერმანელი

სანგონ ერმანელი ტერაროშიის ბრძოლის დროს ერთ-ერთი განადგურებულ სოფელში დაბადებული ადამიანია,რომელიც იძულებული გახდა დაეტოვებინა საკუთარი სახლი. ამჟამად მას არ აქვს მუდმივი საცხოვრებელი და ხშირად მოგზაურობს სხვადასხვა სახელმწიფოებში. იშვიათად იღებს მონაწილეობებს ბრძოლებში და ემზადება "საკუთარი დროისათვის"

## **დაბადება**

სანგონ ერმანელი დაიბადა კუნძულ ტერაროშიაზე მდებარე სოფელ ერმანელიანდზე, რამსეიას იმპერიაში, ცეცხლის წვიმიდან 483 წელს. სოფელი ერმანელიანდი ერმანელოსების საგვარეულო მიწას მიეკუთვნებოდა,რომელშიც სულ რაღაც 12 ოჯახი ცხოვრობდა(აქედან 4 ერმანელების გვარის).

სოფელი ერმანელიანდი საკმაოდ ღარიბი დასახლება იყო. ხალხი თავს სოფელთან ახლოს მდებარე პლანტაციებიდან მიღებული მოსავლის გაყიდვით ირჩენდა. მშობლებმა სანგონის დაბადებისთანავე გადაწყვიტეს მისი ბედი, ის აუცილებლად უნდა გამხდარიყო ჯარისკაცი და რამსეიას იმპერიის ჯარში მაღალი რანგი დაეკავა, რათა შემდეგ სოფელს დახმარებოდა.

## **ადრეული ბავშვობა**

სანგონი მის ძმასთან ერთად,(სახელი), იზრდებოდა,რომელიც მასზე 2 წლით პატარა იყო. მათ ორივეს ერთი მიზანი ჰქონდათ,მომხვდარიყვნენ არმიის სათავეში,რის გამოც ხშირად ვარჯიშობდნენ, მაგრამ სოფლის ცხოვრებასთან ერთად ეს საკმაოდ რთული იყო.

7 წლის ასაკში მამამ ერთ-ერთი ვაჭრისაგან პატარა და ძველი ხმალი იყიდა, რომელითაც სანგონი ვარჯიშობდა. იმის გამო,რომ ხმალი მხოლოდ ერთი იყო, ის ხშირად ჩხუბობდა ძმასთან თუ ვის ეკუთვნოდა ხმალი.

11 წლის ასაკში სანგონს კარგი ფიზიკური მომზადება ჰქონდა გავლილი და საკმაოდ ძლიერიც იყო,მაგრამ ხმლის ფლობის ტექნიკა სრულად ათვისებული ჯერაც არ ჰქონდა.

მაშინ, როდესაც სანგონი 12 წლის გახდა ერმანელიანდში ერთი უცნობი ჩავიდა,რომელიც სოფლისგან რამდენიმე კილომეტრის მოშორებით, გამოქვაბულში დასახლდა.ეს ადამიანი მოხუცი კლერიკი იყო,რომელიც ოდესღაც რამსეუმში კლერიკად მსახურობდა.ის ტერაროშიაზე მშვიდი განსვენებისათვის ჩავიდა,რათა თავი საკუთარი ღმერთისათვის, მიწის ღვთაება კირუსთვის მიეძღვნა.

სანგონი ხშირად აკითხავდა მოხუცს,რომელიც მას ისტორიასა და თეოლოგიას ასწავლიდა. ისინი ხშირად საუბრობდნენ სხვადასხვა თემაზე. სანგონმა მისგან უამრავი რამ ისწავლა და სწორედ ამიტომ, ის ამ ასაკიდანვე პატივს სცემდა ნებისმიერ ჯადოქარს, კლერიკსა თუ შამანს.

## **სოფლის განადგურება და გაქცევა**

17 წლის ასაკში სანგონი ფიზიკური მომზადებით ნამდვილ ჯარისკაცსაც არ ჩამოუვარდებოდა. ის უკვე კარგად ფლობდა ბრძოლის ტექნიკას და კლერიკის ცოდნის დიდი ნაწილიც ათვისებული ჰქონდა.

ცეცხლის წვიმიდან 500 წელს ტერაროშიაზე მომხდარმა დაპირისპირებამ სანგონის ცხოვრება უცაბედად შეცვალა.ინკვიზიციის ორდენის სახელით ტერაროშიის სხვადასხვა სოფლებში ხშირად დათარეშობდა უამრავი ქურდი და მძარცველი, რომლებიც ხშირ შემთხვევაში წვავდნენ და ანადგურებდნენ სოფლებს. სწორედ ასეთი შეტევის მსხვერპლი გახდა ერმანელიანდი.

ამ დროს სანგონი კლერიკთან ერთად 1 კვირით გილმეშარის გამოქვაბულში იმყოფებოდა. უკიდურესად მოხუცი კლერიკი სიცოცხლის ბოლო წუთებს ითვლიდა,რის გამოც სანგონი იძულებული გახდა მასთან დარჩენილიყო და გარდაცვალების შემდეგ ჩაეტარებინა რიტუალი,რომელიც დაეხმარებოდა კლერიკს რეინკარნაციისას ახალი ადამიანის სხეულში გადასახლებულიყო.

გამოქვაბულიდან დაბრუნებულ სანგონს საშინელი სურათი დახვდა. მისი გადამწვარი სოფელი სასაფლაოდ გადაქცეულიყო. მან დააგვიანა. მრავალი ძიების შემდეგ სანგონმა გადაწყვიტა გადარჩენილი ნივთები შეეგროვებინა და სოფლიდან რამსეუმში წასულიყო.

## **რამსეუმში მსახური და სამოგზაუროდ წასვლა**

17 წლის სანგონ ერმანელი რამესეუმის იმპერიაში, რამესეუში გადასახლდა, სადაც სასახლის ერთ-ერთ მცველად მსახურობდა.

რამსეუმის იმპერიის დაშლის შემდეგ სანგონი იძულებული გახდა დაეტოვებინა ქალაქი და სამოგზაუროდ წასულიყო

დღეს-დღეობით მას მუდმივი საცხოვრებელი არ აქვს. ის მუდამ მოგზაურობს და ფულს მცირე სამუშაოების შესრულებით შოულობს.